CELEX: 
Language: sl
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o spremembi Priloge IV k Direktivi 2011/65/EU Evropskega parlamenta in Sveta glede izjeme za uporabo kadmija v nekaterih na sevanje odpornih snemalnih ceveh video kamer

EVROPSKA
                            KOMISIJA

                                                    Bruselj, 17.12.2019
                                                    C(2019) 9071 final

                    DELEGIRANA DIREKTIVA KOMISIJE (EU) .../…

                                      z dne 17.12.2019

     o spremembi Priloge IV k Direktivi 2011/65/EU Evropskega parlamenta in Sveta glede
       izjeme za uporabo kadmija v nekaterih na sevanje odpornih snemalnih ceveh video
                                           kamer

                                   (Besedilo velja za EGP)

SL                                                                                        SL
 ---pagebreak---                                 OBRAZLOŽITVENI MEMORANDUM

     1.      OZADJE DELEGIRANEGA AKTA
     Ta delegirana direktiva Komisije za namene prilagoditve tehničnemu napredku spreminja
     Prilogo IV k Direktivi 2011/65/EU Evropskega parlamenta in Sveta o omejevanju uporabe
     nekaterih nevarnih snovi v električni in elektronski opremi (prenovitev)1 (v nadaljnjem
     besedilu: direktiva RoHS 2) glede izjeme za posebne uporabe kadmija.
     Direktiva RoHS 2 omejuje uporabo nekaterih nevarnih snovi v električni in elektronski
     opremi, kot je določeno v njenem členu 4. Veljati je začela 21. julija 2011.
     Trenutno omejene snovi, kakor so navedene v Prilogi II k direktivi RoHS 2, so naslednje:
     svinec, živo srebro, kadmij, šestvalentni krom, polibromirani bifenili (PBB), polibromirani
     difenil etri (PBDE), bis(2-etilheksil) ftalat (DEHP), benzil butil ftalat (BBP), dibutil ftalat
     (DBP) in diizobutil ftalat (DIBP). V prilogah III in IV k direktivi RoHS 2 so navedeni
     materiali in komponente električne in elektronske opreme za posebne uporabe, ki so izvzeti iz
     omejitve uporabe snovi iz člena 4(1) direktive RoHS 2.
     Člen 5 določa prilagoditev prilog III in IV znanstvenemu in tehničnemu napredku (vključitev,
     obnovitev, spremembe in razveljavitev izjem). V skladu s členom 5(1)(a) se izjeme vključijo
     v prilogi III in IV pod pogojem, da se s tako vključitvijo ne zmanjša varovanje okolja in
     zdravja, ki ga zagotavlja Uredba (ES) št. 1907/20062, ter da je izpolnjen kateri koli od
     naslednjih pogojev: njihova odstranitev ali nadomestitev tehnično ali znanstveno ni izvedljiva
     s spremembo konstrukcije ali z nadomestitvijo z materiali in komponentami, ki ne zahtevajo
     katerega od materialov ali snovi, naštetih v Prilogi II; zanesljivost nadomestkov ni
     zagotovljena ali bi skupni negativni vplivi na okolje, zdravje in varnost potrošnikov, ki bi jih
     povzročila nadomestitev, utegnili prevladati nad skupnimi prednostmi nadomestitve za okolje,
     zdravje in varnost potrošnikov.
     Člen 5(1) določa tudi, da Evropska komisija (v nadaljnjem besedilu: Komisija) vključi
     materiale in komponente električne in elektronske opreme za posebne uporabe v sezname iz
     prilog III in IV s posameznimi delegiranimi akti v skladu s členom 20. Člen 5(3) in Priloga V
     določata postopek za predložitev zahtevkov za odobritev, obnovitev ali razveljavitev izjeme.

     2.      POSVETOVANJA PRED SPREJETJEM AKTA
     Od objave direktive RoHS 2 je Komisija prejela številne3 zahtevke gospodarskih subjektov v
     skladu z določbami iz člena 5(3) in Priloge V za odobritev novih in obnovitev obstoječih
     izjem.
     Komisija je decembra 2015 prejela zahtevek za novo izjemo (zahtevek št. A-2016) za uporabo
     kadmija v video kamerah, ki se uporabljajo v okoljih, izpostavljenih ionizirajočemu sevanju s
     hitrostjo doze, večjo od 100 Gy/h, ter skupno dozo, večjo od 100 kGy, s središčno
     ločljivostjo, večjo od 450 TV linij.
     Da bi Komisija lahko ocenila zahtevek za izjemo, je začela študijo za izvedbo zahtevane
     tehnične in znanstvene ocene, vključno z osemtedenskim spletnim odprtim posvetovanjem z

     1
            UL L 174, 1.7.2011, str. 88.
     2
            UL L 396, 30.12.2006, str. 1.
     3
            Seznam              je         na           voljo           na     spletnem      naslovu:
            http://ec.europa.eu/environment/waste/rohs_eee/adaptation_en.htm

SL                                                      1                                               SL
 ---pagebreak---      zainteresiranimi stranmi4 glede zahtevka. Med posvetovanjem z zainteresiranimi stranmi je bil
     prejet en prispevek.
     Končno poročilo, ki vsebuje oceno zahtevka, je bilo objavljeno5 in zainteresirane strani so bile
     uradno obveščene.
     Komisija se je nato na srečanju strokovnjakov 22. septembra 2017 posvetovala s strokovno
     skupino držav članic za delegirane akte na podlagi direktive RoHS 2. Strokovnjaki so se
     strinjali z osnutkom, pri čemer velika skupina strokovnjakov ni izrazila svojega mnenja. V
     skladu s smernicami za boljše pravno urejanje je bil osnutek delegirane direktive objavljen na
     portalu za boljše pravno urejanje s štiritedenskim obdobjem za pripombe. Komisija ni prejela
     nobenih pripomb. Izvedeni so bili vsi potrebni ukrepi v zvezi z izjemami od omejitev uporabe
     snovi v skladu s členom 5(3) do (7)6. Svet in Evropski parlament sta bila o vseh dejavnostih
     uradno obveščena.
     Končno poročilo je zlasti izpostavilo naslednje tehnične informacije in oceno:
            Na sevanje odporne video kamere se uporabljajo za inšpekcijske preglede in
             dejavnosti splošnega nadzora v jedrskih elektrarnah ter v obratih za predelavo
             jedrskih odpadkov. Da bi vzdržale visoke ravni sevanja, značilne za te objekte, ter
             hkrati dosegle zadostno raven optične učinkovitosti, so potrebne specializirane
             snemalne cevi za kamere s slojem, ki vsebuje 58,7 mas. % kadmija.
            Trenutno na trgu ni na voljo alternativ, ki ne bi vsebovale kadmija ter bi zagotavljale
             potrebno kombinacijo optične učinkovitosti in zadostne odpornosti proti sevanju.
     Uporabe, ki jih zadeva zahtevek za izjemo, spadajo v kategorijo 9 7; zahtevek za izjemo se
     zato nanaša na Prilogo IV Direktive 2011/65/EU. Rezultati ocene kažejo, da posebna izjema
     ne bi znižala ravni varovanja okolja in zdravja, ki jo zagotavlja Uredba (ES) št. 1907/2006
     (REACH) v skladu s členom 5 Direktive 2011/65/EU. Poleg tega zahtevek za izjemo
     izpolnjuje najmanj eno od ustreznih meril iz člena 5(1)(a): ker za zadevne uporabe danes ni na
     voljo dovolj zanesljivih alternativ oziroma ni verjetno, da bodo kmalu prišle na trg, je
     upravičena obnovitev izjeme z obdobjem veljavnosti največ sedem let; ker zanesljivih
     nadomestkov še ni na voljo, se za to obdobje ne pričakujejo negativne družbeno-ekonomske
     posledice nadomestitve. Odobreno obdobje veljavnosti naj prav tako ne bi negativno vplivalo
     na inovacije.

     3.      PRAVNI ELEMENTI DELEGIRANEGA AKTA
     Delegirana direktiva dovoljuje izjemo od omejitev uporabe kadmija pri posebnih uporabah iz
     člena 4(1), ki se navede na seznamu v Prilogi IV k Direktivi 2011/65/EU.
     Instrument je delegirana direktiva, kot je določeno v Direktivi 2011/65/EU in zlasti ob
     izpolnjevanju ustreznih zahtev iz člena 5(1)(a) navedene direktive.

     4
            Obdobje posvetovanja: od 28. oktobra do 22. decembra 2016.
     5
            https://op.europa.eu/sl/publication-detail/-/publication/e8c8a008-3e99-11e7-a08e-01aa75ed71a1
     6
            Seznam potrebnih upravnih ukrepov je objavljen na spletišču Komisije. V Medinstitucionalnem registru
            delegiranih aktov na https://webgate.ec.europa.eu/regdel/#/home si lahko ogledate, v kateri fazi je
            trenutno vsak posamezen delegirani akt.
     7
            V Prilogi I k Direktivi 2011/65/EU so navedene naslednje kategorije: 1. veliki gospodinjski aparati, 2.
            mali gospodinjski aparati, 3. oprema za IT in telekomunikacije, 4. oprema za zabavno elektroniko, 5.
            oprema za razsvetljavo, 6. električna in elektronska orodja, 7. igrače, oprema za prosti čas in šport, 8.
            medicinski pripomočki, 9. instrumenti za spremljanje in nadzor vključno z instrumenti za spremljanje in
            nadzor za industrijsko uporabo, 10. avtomati, 11. druga EEO, ki ni zajeta v nobeni od zgornjih
            kategorij.

SL                                                         2                                                            SL
 ---pagebreak---      Cilj delegirane direktive je prispevati k varovanju zdravja ljudi in varstvu okolja ter zbližati
     določbe za delovanje notranjega trga na področju električne in elektronske opreme, in sicer z
     omogočanjem uporabe sicer prepovedanih snovi za posebne uporabe v skladu z določbami in
     pogoji iz direktive RoHS 2 ter v njej vzpostavljenim postopkom za prilagajanje prilog III in
     IV znanstvenemu in tehničnemu napredku.
     Skladno z načelom sorazmernosti ta ukrep ne presega okvirov, ki so potrebni za doseganje
     njegovih ciljev.
     Predlog ne vpliva na proračun EU.

SL                                                  3                                                   SL
 ---pagebreak---                            DELEGIRANA DIREKTIVA KOMISIJE (EU) .../…

                                                z dne 17.12.2019

         o spremembi Priloge IV k Direktivi 2011/65/EU Evropskega parlamenta in Sveta glede
           izjeme za uporabo kadmija v nekaterih na sevanje odpornih snemalnih ceveh video
                                               kamer

                                             (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Direktive 2011/65/EU Evropskega parlamenta in Sveta z dne 8. junija 2011 o
     omejevanju uporabe nekaterih nevarnih snovi v električni in elektronski opremi8 ter zlasti
     člena 5(1)(a) Direktive,
     ob upoštevanju naslednjega:
     (1)      Direktiva 2011/65/EU določa, da morajo države članice zagotoviti, da električna in
              elektronska oprema, dana na trg, ne vsebuje nevarnih snovi iz Priloge II k navedeni
              direktivi. Navedena omejitev se ne uporablja za nekatere izvzete uporabe, ki so
              značilne za medicinske pripomočke ter instrumente za spremljanje in nadzor ter so
              navedene v Prilogi IV k navedeni direktivi.
     (2)      Kategorije električne in elektronske opreme, za katere se uporablja Direktiva
              2011/65/EU, so naštete v Prilogi I k navedeni direktivi.
     (3)      Kadmij je omejena snov iz Priloge II k Direktivi 2011/65/EU.
     (4)      Komisija je 3. decembra 2015 prejela zahtevek, pripravljen v skladu s členom 5(3)
              Direktive 2011/65/EU, za izjemo, ki se navede v Prilogi IV k navedeni direktivi, glede
              uporabe kadmija v nekaterih na sevanje odpornih snemalnih ceveh video kamer
              („zahtevek za izjemo“).
     (5)      Ocena zahtevka je vključevala posvetovanja z zainteresiranimi stranmi v skladu s
              členom 5(7) Direktive 2011/65/EU.
     (6)      Kadmij v snemalnih ceveh video kamer je potreben za doseganje odpornosti na
              sevanje in optične učinkovitosti video kamer, ki se uporabljajo v okoljih,
              izpostavljenih visokemu sevanju, kot so jedrske elektrarne in objekti za predelavo
              jedrskih odpadkov.
     (7)      Trenutno na trgu ni na voljo alternativ, ki ne bi vsebovale kadmija ter bi zagotavljale
              potrebno kombinacijo optične učinkovitosti in zadostne odpornosti proti sevanju.
     (8)      Ker ni na voljo alternativ, nadomestitev ali odstranitev kadmija v nekaterih snemalnih
              ceveh video kamer znanstveno in tehnično ni izvedljiva. Izjema je v skladu z Uredbo

     8
              UL L 174, 1.7.2011, str. 88.

SL                                                     4                                                SL
 ---pagebreak---             (ES) št. 1907/2006 Evropskega parlamenta in Sveta9, zato ne znižuje ravni varovanja
            okolja in zdravja, ki jo zagotavlja navedena uredba.
     (9)    Zato je primerno odobriti zahtevek za izjeme, tako da se uporabe, zajete v zahtevku,
            glede električne in elektronske opreme kategorije 9, vključijo v Prilogo IV k Direktivi
            2011/65/EU.
     (10)   Zahtevano izjemo bi bilo treba odobriti za obdobje sedmih let, in sicer od [datum
            objave te direktive v Uradnem listu], v skladu s prvim pododstavkom člena 5(2)
            Direktive 2011/65/EU. Glede na rezultate nenehnih prizadevanj za iskanje ustreznih
            nadomestkov ni verjetno, da bi obdobje veljavnosti te izjeme negativno vplivalo na
            inovacije.
     (11)   Direktivo 2011/65/EU bi bilo zato treba ustrezno spremeniti –

     SPREJELA NASLEDNJO DIREKTIVO:

                                                    Člen 1
     Priloga IV k Direktivi 2011/65/EU se spremeni, kakor je navedeno v Prilogi k tej direktivi.

                                                    Člen 2
     1.       Države članice sprejmejo in objavijo zakone in druge predpise, potrebne za
              uskladitev s to direktivo, najpozneje do [zadnji dan 5. meseca po datumu začetka
              veljavnosti te direktive]. Komisiji nemudoma sporočijo besedila navedenih
              predpisov.
              Navedene predpise uporabljajo od [zadnji dan 5. meseca po datumu začetka
              veljavnosti te direktive + 1 dan].
              Države članice se v sprejetih predpisih sklicujejo na to direktivo ali pa sklic nanjo
              navedejo ob njihovi uradni objavi. Način sklicevanja določijo države članice.
     2.       Države članice Komisiji sporočijo besedila temeljnih predpisov nacionalnega prava,
              ki jih sprejmejo na področju, ki ga ureja ta direktiva.

                                                    Člen 3
     Ta direktiva začne veljati dvajseti dan po objavi v Uradnem listu Evropske unije.

                                                    Člen 4
     Ta direktiva je naslovljena na države članice.
     V Bruslju, 17.12.2019

                                                    Za Komisijo
                                                    Predsednica
                                                    Ursula von der LEYEN
     9
            Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji,
            evalvaciji, avtorizaciji in omejevanju kemikalij (REACH) ter o ustanovitvi Evropske agencije za
            kemikalije (UL L 396, 30.12.2006, str. 1).

SL                                                     5                                                       SL
 ---documentbreak---                             EVROPSKA
                            KOMISIJA

                                                    Bruselj, 17.12.2019
                                                    C(2019) 9071 final

                                                    ANNEX

                                         PRILOGA

                                             k

                                Delegirani direktivi Komisije

     o spremembi Priloge IV k Direktivi 2011/65/EU Evropskega parlamenta in Sveta glede
       izjeme za uporabo kadmija v nekaterih na sevanje odpornih snemalnih ceveh video
                                           kamer

SL                                                                                        SL
 ---pagebreak---                                               PRILOGA
     V Prilogi IV k Direktivi 2011/65/EU se doda naslednji vnos 44:

     „44.        Kadmij v na sevanje odpornih snemalnih ceveh video kamer, zasnovanih za
                 kamere s središčno ločljivostjo, večjo od 450 TV linij, ki se uporabljajo v okoljih
                 z izpostavljenostjo ionizirajočemu sevanju, ki presega 100 Gy/h, ter skupno
                 dozo, večjo od 100 kGy.

                 Uporablja se za kategorijo 9. Preneha veljati [zadnji dan 84. meseca po objavi te
                 direktive v Uradnem listu].“

SL                                                 1                                                   SL